પ્રકાશ મહેતાની આ જાહેરાતને આ વિસ્તારના રહેવાસીઓએ તાળીના ગડગડાટથી વધાવી લીધી હતી, પરંતુ ત્યાર બાદ એ જાહેરાત અને તેમને મળેલા અભયદાન બદલ રહેવાસીઓએ ‘મિડ-ડે’નો આભાર માન્યો હતો. તેમણે ‘મિડ-ડે’ને કહ્યું હતું કે ‘પ્રકાશ મહેતાની આજની અમારી વચ્ચે હાજરી અને BMCએ આપેલા અભયદાન માટે અમે ‘મિડ-ડે’ના ઋણી છીએ. અમારા પર ૨૦૧૩ની સાલમાં મુસીબત આવી ત્યારે પણ ‘મિડ-ડે’ અમારી સાથે હતું અને આજે પણ એ અમારી સાથે છે એ અમારા માટે ગૌરવની વાત છે. અમને નોટિસ મળ્યા પછી અમારી વાસ્તવિકતાને રાજનેતાઓ અને લોકો સુધી પહોંચાડવાનું કામ ‘મિડ-ડે’એ કર્યું એ બદલ અમે એનો ખૂબ-ખૂબ આભાર માનીએ છીએ. આજના પ્રકાશ મહેતાના વાયદાની પણ તમે નોંધ લેજો જેથી ચાર મહિના પછી અમારી સાથે વિશ્વાસઘાત ન થાય (અનેક યુવાનોએ અને મહિલાઓએ પ્રકાશ મહેતાના સંબોધનનું રેકૉર્ડિંગ કર્યું હતું).’